ტექნიკური დავალება
ბოლნისის მუნიციპალიტეტის ტერიტორიაზე, სახელმწიფო ტყის საზღვრებში მდებარე 95 522 კვ.მ ფართობზე ტყის აღდგენა-გაშენების პროექტის მომზადება
1. ზოგადი ინფორმაცია
[bookmark: _Hlk236411074]შპს „არ ემ ჯი გოლდს“ გარემოსთვის მნიშვნელოვანი ზიანის გამოსასწორებელი სანაცვლო/ადეკვატური ღონისძიების სახით, დაგეგმილი აქვს სსიპ ეროვნული სატყეო სააგენტოს მიერ ბოლნისის მუნიციპალიტეტის ფარგლებში, ტყის ფონდის საზღვრებში გამოყოფილ 95 522 კვ.მ ფართობზე ტყის აღდგენა-გაშენების ღონისძიებების განხორციელება.
2. მომსახურების საგანი და მიზანი
მომსახურების საგანია ბოლნისის მუნიციპალიტეტის ფარგლებში, სახელმწიფო ტყის საზღვრებში მდებარე 95 522 კვ.მ ფართობზე ტყის აღდგენა-გაშენების პროექტის მომზადება.
მომსახურების მიზანია საპროექტო ტერიტორიის ფაქტობრივი მდგომარეობისა და ბუნებრივი პირობების შესწავლის საფუძველზე, ეკოლოგიურად, ტექნიკურად და ეკონომიკურად დასაბუთებული პროექტის შემუშავება, რომელიც უნდა მოიცავდეს საპროექტო ტერიტორიის დეტალურ დახასიათებას, შერჩეული სახეობის ბოტანიკურ და ბიოეკოლოგიურ თავისებურებათა დახასიათებას, საპროექტო ღონისძიებებსა და ამ ღონისძიებებით გათვალისწინებული სამუშაოების მოცულობებსა და პარამეტრებს, მოვლის ღონისძიებებს, ხარჯთაღრიცხვასა და სხვა შესაბამის საკითხებს.
შემსრულებელმა საბოლოო პროექტი დამკვეთს უნდა წარუდგინოს ელექტრონული PDF ფორმატითა და რედაქტირებადი ფორმატით. 

